बालकृष्ण खाँड
बालकृष्ण खाँड २०७८  देखि  २०७९ पुससम्म गृह मन्त्री भएका  नेपाली राजनितिज्ञ हुन्। उनी नेपाली कांग्रेसका नेता हुन्। उनी २०७३ को प्रचण्ड मन्त्रिपरिषद्मा रक्षा मन्त्री थिए।उहाँ अहिले नक्कली भुटानी शरणार्थी काण्डमा प्रहरी हिरासत मा हुनुहुन्छ ।

२०७० को संविधान सभा निर्वाचनमा खाँड रूपन्देही क्षेत्र नं.३बाट निर्वाचित नेपाली कांग्रेसबाट निर्वाचित भएका थिए। विद्यार्थी राजनीति मार्फत २०३० सालबाट राजनीति प्रारम्भ गरेका खाण हाल नेपाली कांग्रेसका केन्द्रीय सदस्य हुनुहुन्छ। २०७४ को निर्वाचनमा समानुपातिकबाट निर्वाचित उहाँ सङ्घीय संसदको प्रतिनिधिसभामा नेपाली कांग्रेस संसदीय दलको प्रमुख सचेतक पनि हुनुहुन्छ। यस अघि रक्षा मन्त्री, शिक्षा राज्यमन्त्री रहिसकेका खाणले त्रिवि स्ववियु सभापति, नेपाल विद्यार्थी संघको अध्यक्ष र तरुण दलको अध्यक्षको जिम्मेदारी समेत सम्हालिसक्नुभएको छ। २०४८ को संसदीय निर्वाचनमा रूपन्देही क्षेत्र नं. ३बाट विजयी खाण २०५१ मा समेत संसदका उम्मेदवार हुनुहुन्थ्यो।

राजनीतिक यात्राका क्रममा उहाँले पञ्चायतकालमा करीब २ वर्ष जेलजीवन बिताउनुभएको छ। उहाँले ने.वि. संघको अध्यक्षको हैसियतले २०४६ को जनआन्दोलनमा विद्यार्थी वर्गको नेतृत्व गर्नुभएको थियो। 
उहाँ ३ छोरी र १ छोराका पिता हुनुहुन्छ। उहाँ अहिले नक्कली भुटानी शरणार्थी काण्डमा प्रहरी हिरासत मा हुनिहुन्छ ।

सन्दर्भ
२ समानुपातिकमा निर्वाचित उम्मेदवार
जीवनी
संविधान सभा सदस्य
नेपाली राजनीतिज्ञहरू
नेपाली कांग्रेसका राजनीतिज्ञहरू
जीवित नेपालीहरू
नेपाली संविधान सभा सदस्यहरू
नेपालका गृहमन्त्रीहरू
नेपालका सांसदहरू २०७४–२०७९